stanford-oval/wikipedia huggingface dataset:
מכונית סטיישן
הערות שוליים

↑  הגדרת תצורת "סטיישן ואגון"dictionary.com/browse/station-wagon
↑  Hillier, Victor; Coombes, Peter (2004). Hillier's Fundamentals of Motor Vehicle Technology: Volume 1 (5th ed.). Nelson Thornes. p. 11. ISBN 978-0-7487-8082-2. Retrieved 15 January 2013. "The estate body, also known as station wagons in some countries, has the roofline extended to the rear of the body to enlarge its internal capacity. Folding the rear seats down gives a large floor area for the carriage of luggage or goods. Stronger suspension springs are fitted at the rear to support the extra load. Hatchback: The hatchback is generally based on a saloon body but with the boot or trunk area blended into the centre section of the body. The hatchback is therefore halfway between a saloon and estate car. This type of body is very popular due to its versatility and style. Although some hatchbacks are in fact saloon bodies with the boot or trunk effectively removed (usually the smaller cars), many hatchbacks retain the full length of the saloon but the roofline extends down to the rear of the vehicle. As with the saloon bodies, a hatchback can have two or four passenger doors, however there is a tendency to refer to hatchbacks as three or five doors because the rear compartment lid (or tailgate) is also referred to as a door on the hatchback bodies. As with the estate, the rear seats fold down to give a flat floor for the transportation of luggage or other objects. When the tailgate is closed, the luggage compartment is usually covered with a parcel shelf."
| --- | --- |
בקרת זהויות :  GND: 4204648-8  NARA: 10664359
חיים מופלאים (ספר)

| --- | --- |

כריכת המהדורה הראשונה
 מידע כללי
 מאת:  סטיבן ג'יי גולד
 שפת המקור:  אנגלית
 סוגה:  מסה 
 נושא:  היסטוריה אבולוציונית של החיים 
 הוצאה
 הוצאה:  ו. ו. נורטון אנד קומפני 
 הוצאה בשפת המקור:  W. W. Norton & Company
 תאריך הוצאה:  1989
 מספר עמודים:  347
 סדרה
 ספר קודם:  An Urchin in the Storm 
 הספר הבא:  הידד לברונטוזאורוס 
 קישורים חיצוניים
 מסת"ב:  מסת"ב 0-393-02705-8
 
חיים מופלאים: פצלי ברג'ס וטבע ההיסטוריה (באנגלית: Wonderful Life: The Burgess Shale and the Nature of History) הוא ספר משנת 1989 על האבולוציה של הפאונה של תור הקמבריון מאת הפלאונטולוג סטיבן ג'יי גולד מסגל אוניברסיטת הרווארד. הספר נכנס לרשימת רבי-המכר של הניו יורק טיימס, וזכה בפרס רון-פולנק (Rhone-Poulenc Prize) של החברה המלכותית ב-1991, בפרס פורקוש (Forkosch Award) של האגודה ההיסטורית האמריקאית והיה ברשימת העולים לגמר של פרס פוליצר ב-1991. גולד תיאר את ספרו המאוחר יותר יד מלאה: התפשטותה של מצוינות, מאפלטון עד דרווין (Full House: The Spread of Excellence from Plato to Darwin) ככרך נלווה ל"חיים מופלאים".
תקציר

התזה של גולד ב"חיים מופלאים" הייתה כי מצבים התלויים זה בזה משחקים תפקיד מרכזי בהיסטוריה האבולוציונית של החיים. הוא ביסס את טיעונו על המאובנים השמורים בצורה יוצאת דופן של פצלי ברג'ס, מרבץ עשיר של מאובנים המתוארך לפני 505 מיליון שנה. גולד טוען כי בתקופה זו, מעט לאחר הפיצוץ הקמבריוני, היו הבדלים גדולים יותר בין צורות גוף אנטומיות (מערכות) ממה שקיים כיום. עם זאת, מרבית המערכות הללו לא הותירו צאצאים מודרניים. כל בעלי החיים מפצלי הברג'ס, טוען גולד, הותאמו להפליא לסביבתם, וקיימות עדויות מועטות לכך שבעלי החיים ששרדו הותאמו טוב יותר מבני דורם הנכחדים.
גולד טען שאם ניתן הזדמנות "לגלגל אחורה את קלטת החיים" ולתת לה להתנגן שוב, אנו עשויים למצוא את עצמנו חיים בעולם שמאוכלס בצאצאי הלוציגניה (Hallucigenia) ולא צאצאים של פיקאיה (Pikaia) (האב הקדמון של כל בעלי החוליות). גולד הדגיש כי טענתו לא התבססה על "אקראיות" אלא על "תלויות"; תהליך שבאמצעותו תוצאות היסטוריות נובעות מרצף בלתי צפוי של מצבים קודמים, כאשר כל שינוי ברצף משנה את התוצאה הסופית. מכיוון שכשירות לתנאים קיימים אינה מבטיחה הישרדות לטווח הארוך - במיוחד כאשר התנאים משתנים בצורה קטסטרופלית - הישרדותם של מינים רבים תלויה יותר במזל מאשר בתכונות קונבנציונליות של עליונות אנטומית. גולד גורס כך: "תכונות המקדמות את יכולת ההישרדות במהלך הכחדה המונית עושות זאת בדרכים מקריות שאינן קשורות לסיבות להתפתחותן מלכתחילה". גולד טבע קודם את המונח אקספטציה כדי לתאר תכונות מועילות להפליא, שהן הסתגלות אבולוציונית, אך נוצרות מסיבות שאינן הברירה הטבעית ההדרגתית.
גולד ראה באופביניה (Opabinia) - יצור משונה בעל חמש עיניים וזרבובית קדמית - בעל חיים כה חשוב להבנת הפיצוץ הקמבריוני, עד שרצה לקרוא לספרו "מחווה לאופביניה".
אני מאמין שהשחזור של ויטינגטון לאופביניה בשנת 1975 יהיה אחד המסמכים הגדולים בתולדות הידע האנושי. כמה מחקרים אמפיריים אחרים הובילו ישירות לתפיסה מתוקנת ביסודה על תולדות החיים? אנחנו מוכי יראת כבוד בפני הטירנוזאורוס רקס; אנו מתפעלים מנוצות הארכאופטריקס; אנו מתענגים על כל פיסת עצם אנושית מאובנת מאפריקה. אבל אף אחד מאלו לא לימד אותנו טוב כל כך על אופי האבולוציה כמו חסר החוליות הקמבריוני המוזר שאורכו בסך הכל 5 סנטימטרים ושמו "אופביניה".
תגובת הציבור

"חיים מופלאים" טיפס במהירות ברשימת רבי-המכר של הניו יורק טיימס תוך שבועות מהוצאתו לאור. הספר עורר דיון נרחב בנוגע לאופי ההתקדמות והמגבלות באבולוציה. התזה השנויה במחלוקת של גולד הייתה שאם תוחזר שוב ההיסטוריה של החיים, לא סביר שתחזור האינטליגנציה האנושית. בסקירתו כתב הביולוג ריצ'רד דוקינס כי: "חיים מופלאים הוא ספר כתוב יפהפה ועם זאת מבולבל לגמרי. להפוך דיווח מורכב וטכני של האנטומיה של תולעים ושאר תושבים לא בולטים של ים בן חצי מיליארד שנה לספר שלא ניתן להפסיק לקוראו, הוא מבצע ספרותי מבריק. אבל התאוריה שסטיבן גולד סוחט מהמאובנים שלו היא בלגן מעציב". ביולוג האבולוציה ארנסט מאייר טען שגולד "הפך את התלויות לנושא כל כך מרכזי ב"חיים מופלאים", ואני הגעתי למסקנה שבכך ייתכן שהוא בגדול צודק."
הביולוג ג'ון מיינרד סמית כתב: "אני מסכים עם גולד שהאבולוציה אינה ניתנת לחיזוי באופן כללי. ... אף על פי שאני מסכים עם גולד לגבי תלויות, אני מוצא שבעיית הקידמה קשה יותר. ... אני כן חושב שהקידמה התרחשה, אם כי אני מתקשה להגדיר במדויק את כוונתי". הפילוסוף הקנדי מייקל רוז (Michael Ruse) כתב: "חיים מופלאים היה הספר הטוב ביותר שנכתב על ידי סטיבן ג'יי גולד המנוח, פלאונטולוג וסופר מדע פופולרי. זה… סיפור מרגש שגולד מספר בצורה שאף אחד אחר לא יכול להשתוות לה".
חלק מהשחזורים האנטומיים שציין גולד בספרו הוכחו אחר-כך כשגויים, בייחוד השחזור שביצע סיימון קונווי מוריס להלוציגניה ב-1997. השחזור של קונווי מוריס היה "כל כך מוזר, קשה כל כך לדמיין כבעל חיים הפועל ביעילות". גולד העלה השערה שההלוציגניה עשויה להיות "נספח מורכב של יצור גדול יותר, שעדיין לא נחשף". רק מאוחר יותר הוכיחו הפלאונטולוגים לארס רמסולד (Lars Ramskold) וחוֹאוּ שְׂייֵנְגוָאנְג שבשחזור של קונווי מוריס הוא הפך את בעל החיים, כששחזר אותו כך שהקוצים על גבו הפכו לרגליים מוזרות, וכי ההלוציגניה השתייכה כנראה למערכה נושאי ציפורניים.
התזה המהותית של הספר היא עדיין נושא למחלוקת בין ביולוגים אבולוציוניים בימינו.
הערות שוליים

↑  McDowell, Edwin (1989).  "Book Notes." The New York Times Nov. 8.
↑  יצא לאור בעברית בתרגומו של עמנואל לוטם בהוצאת דביר 2003
↑  Gould, S. J. (1996). Full House: The Spread of Excellence From Plato to Darwin. New York: Harmony Books, p. 4.
↑  Ward and Joe Kirschvink (2015). A New History of Life., New York: Bloomsbury Publishing, p. 125
↑  Gould, S. J. (1989) Wonderful Life. New York: Norton, p. 236.
↑  Gould, S. J.; Vrba, E. (1982), "Exaptation—a missing term in the science of form" (PDF), Paleobiology, 8 (1): 4–15.
↑  Knoll, A.H. (2004). "Cambrian Redux". The First Three Billion Years of Evolution on Earth. Princeton University Press. p. 192. ISBN 978-0-691-12029-4. נבדק ב-2009-04-22.
↑  Mehren, Elizabeth (1989). "The Cosmic Lottery."Los Angeles Times Nov. 28, pp.  E1, E6.
↑  Dawkins, Richard (1990).  "Hallucigenia, Wiwaxia and Friends." Sunday Telegraph Feb. 25; reprinted in A Devil's Chaplain. Boston: Houghton Mifflin, pp. 203-205. (ISBN 978-0-7538-1750-6).
↑  Ruse, Michael (2004). "Are we here by chance?" The Globe and Mail, Jan. 17.
↑  Gould, S. J. (1989). Wonderful Life. New York: W. W. Norton & Co., p. 157.
↑  Ramsköld L. and Hou Xianguang (1991). "New early Cambrian animal and onychophoran affinities of enigmatic metazoans." Nature 351 (May 16): 225-228.
צ'ארלס דוליטל וולקוט, בנו ובתו חופרים בפצלי ברג'ס (סמוך לפילד בקנדה) במחצבה הנושאת כיום את שמו
איור אמנותי מודרני של הלוציגניה
ליאורה יצחק

| --- | --- |
אין תמונה חופשית
 לידה:  27 בספטמבר 1974 (בת 50) לוד, ישראל ישראל
 מוקד פעילות:  ישראל ישראל
 תקופת הפעילות:  מ-2003
 שפה מועדפת:  הינדי, עברית 
 שיתופי פעולה בולטים:  יואב יצחק  סטטיק ובן-אל תבורי  הדג נחש  הפרויקט של עידן רייכל  בלסטויז
 פרופיל ב-IMDb
 
ליאורה יצחק (נולדה ב-27 בספטמבר 1974) היא זמרת ישראלית, השרה בעברית, מראטהית, אנגלית ובהינדי.
ביוגרפיה

ליאורה יצחק (פזרקר) נולדה בלוד כבת הזקונים ולה אח בכור, להורים יואל ונורין שעלו לישראל בתחילת שנות ה-70 של המאה ה-20 מהודו, בת לקהילת בני ישראל.
שם משפחתו המקורי של אביה היה פזרקר, אך הוא לקח את שמו הפרטי של סבו יצחק שלום פזרקר (1877-1963) כשם משפחתו החדש. בנוסף דרך סבתה מצד אביה, ליאורה היא צאצאית לנשיא קהילת הבני ישראל מהודו הראשון שמואל יחזקאל דיווקר.
קריירה

בילדותה החלה לשיר באירועים של יוצאי הודו בישראל. בגיל 15 נסעה עם אביה למומביי שבהודו על מנת ללמוד מוזיקה ושירה הודית, ונשארה שם כשמונה שנים. תחילה למדה מוזיקה הודית קלאסית, לאחר מכן הצטרפה לתעשיית הסרטים בבוליווד, הקליטה פסקולים לשירים המבוצעים בסרטים אלה, ובגיל 24 שבה לישראל. לאחר שובה לישראל העלתה ליאורה יצחק מופע עם הנגן משה מליאנקר, וביצעה דואט עם הזמר יואב יצחק. יצחק שיתפה גם פעולה עם "הפרויקט של עידן רייכל" בשיר "מילים יפות מאלה" ועם להקת "הדג נחש" בשירם "חליפות".
בשנת 2014 חידשה את השיר "פזמון ליקינתון" שהופיע באלבום "בייבי אוריינטל 2", אותו ביצעה בסגנון המוזיקה ההודית. בשנת 2016 חידשה את השיר "גלי" במסגרת האלבום "בייבי אוריינטל 3". בהמשך הוציאה את הסינגל "מעלה מעלה" שנחל הצלחה וזכה להשמעות רבות בתחנות הרדיו וכן את השירים "בואי מהלב" ו"הלילה חתונה".
בשנת 2017, בעת ביקורו בישראל של ראש ממשלת הודו, נרנדרה מודי, הופיעה בפניו ובפני ראש ממשלת ישראל, בנימין נתניהו. ב-2018 השתתפה בקליפ לשיר "נמסטה", של סטטיק ובן-אל תבורי.
בדצמבר אותה שנה גילתה יצחק כי ביצוע לשיר שהקליטה למטרת אירוע בר מצווה פרטי, הושמע באירועי "פריסטייל פסטיגל", מבלי לקבל את הסכמתה ומבלי ששולמו לה תמלוגים עבור השימוש בביצוע שלה לשיר. ב-2019 השתתפה בעונה השביעית של "הכוכב הבא לאירוויזיון".
עם פרוץ מלחמת חרבות ברזל באוקטובר 2023, פתחה ביוזמתה בהסברה למען מדינת ישראל בתקשורת ההודית בעיקר בשפה ההינדית וברשתות החברתיות בהודו.
חיים אישיים

יצחק נשואה ל-ירון לוי (במקור אשטמקר) ואם לשתי בנות. מתגוררת ברחובות.
לקריאה נוספת

אליעז ראובן-דנדקר, הג'מאט-א. נשים מעוררי השראה מקהילת הבני-ישראל מהודו, הוצאת קמודן מוכאדם, 2020, ישראל
הערות שוליים

↑  מאיה פולק, המסע המופלא של הזמרת ליאורה יצחק מישראל להודו ובחזרה, באתר nrg‏, 30 באוגוסט 2017
↑   זמרת ישראלית תובעת את הפסטיגל ברבע מיליון שקל, סרטון  באתר יוטיוב (אורך: 3:21)
| --- | --- |
בקרת זהויות :  NLI: 987007500940205171  MusicBrainz: 0145ae77-202d-4d2f-a0be-e5267f92a608  VIAF: 308279213   WorldCat (עם VIAF): 308279213
סמסונג גלקסי S23

| --- | --- |


 מידע כללי
 סוג:  סדרת דגמי טלפון חכם 
 מפתח:  סמסונג אלקטרוניקה
 יצרן:  סמסונג, סמסונג אלקטרוניקה
 תאריך הפצה:  גלקסי S23/S23+/S23 אולטרה: 17 בפברואר 2023 גלקסי S23 FE‏: 26 באוקטובר 2023
 על שם:  סמסונג גלקסי 
 סדרה:  סדרת סמסונג גלקסי S 
 הקודם בסדרה:  סמסונג גלקסי S22 
 הבא בסדרה:  סמסונג גלקסי S24 
 מידע טכני
 מערכת הפעלה:  אנדרואיד 13
 מעבד:  S23/S23+/S23 אולטרה: מתומן ליבות (1x3.36 GHz Cortex-X3 & 2x2.8 GHz Cortex-A715 & 2x2.8 GHz Cortex-A710 & 3x2.0 GHz Cortex-A510) S23 FE: מתומן ליבות (1x2.8 GHz Cortex-X2 & 3x2.50 GHz Cortex-A710 & 4x1.8 GHz Cortex-A510)
 נפח אחסון:  S23: 128/256/512 GB  S23+: 256/512 GB  S23 Ultra: 256/512 GB, 1 TB  S23 FE: 128/256 GB
 זיכרון:  8 או 12 GB RAM מסוג LPDDR5X
 קלט:  סורק טביעת אצבע 
 סוללה:  S23: Li-ion 3900 mAh S23+: Li-ion 4700 mAh S23 Ultra: Li-ion 5000 mAh S23 FE: Li-ion 4500 mAh
 רשת:  2G,‏ 3G,‏ 4G LTE,‏ 5G
 מידות
 אורך:  S23:‏ 146.3 מ"מ S23FE:‏ 158 מ"מ S23+:‏ 157.8 מ"מ S23 אולטרה:‏ 163.4 מ"מ
 רוחב:  S23:‏ 70.9 מ"מ S23FE:‏ 76.5 מ"מ S23+:‏ 76.2 מ"מ S23 אולטרה:‏ 78.1 מ"מ
 עובי:  S23:‏ 7.6 מ"מ S23FE:‏ 8.2 מ"מ  S23+:‏ 7.6 מ"מ  S23 אולטרה:‏ 8.9 מ"מ
 משקל:  S23:‏ 168 גרם S23FE:‏ 209 גרם  S23+:‏ 195 גרם S23 אולטרה:‏ 233 גרם
 אתר רשמי
 
סמסונג גלקסי S23 היא סדרת טלפונים חכמים מבוססי אנדרואיד שתוכננה, פותחה, משווקת ומיוצרת על ידי סמסונג אלקטרוניקה כחלק מסדרת הדגל של סמסונג, גלקסי S. סדרת S23 הוכרזה לראשונה באירוע Galaxy Unpacked שהתקיים ב-1 בפברואר 2023, ויצאה לאור לשוק ב-17 בפברואר. הסדרה מהווה סדרת המשך לסדרת מכשירי הגלקסי S22.
דגמים

עם יציאתה, כללה הסדרה 3 מכשירים, בעלי אותן מוסכמות שיום וגודלי מסך כמו סדרת ה-S22. המכשיר הבסיסי, גלקסי S23, מגיע עם מסך בגודל 6.1" עם קצב רענון דינאמי של בין 48 הרץ ל-120 הרץ, זיכרון RAM בגודל של 8GB, ונפח אכסון שנע בין 128GB ל-512GB. דגם הגלקסי S23+ מגיע עם מסך גדול יותר בגודל 6.6", נפח אכסון שמתחיל ב-256GB, וסוללה בקיבולת גדולה יותר ובעלת קצב טעינה מהיר יותר. המכשיר המתקדם ביותר (והיקר ביותר) של הסדרה, גלקסי S23 אולטרה, מגיע עם מסך מלבני קמור בשוליו בגודל 6.8", בין 8 GB ל-12 GB של זיכרון RAM, נפח אכסון שנע בין 256GB ל-1TB, ובעל קיבולת הסוללה הגדולה ביותר מבין יתר מכשירי הסדרה. בדומה לגלקסי S22 אולטרה, גם פלאפון זה מגיע עם העט הדיגיטלי S Pen.
כל הדגמים בסדרה מגיעים עם 4 צבעים סטנדרטיים: קרם, לבנדר, ירוק (למעשה ירוק-חום), ו"שחור פנטום". בנוסף לכך, המכשיר זמין גם בצבעי "גרפיט" ו"לימון" (ובדגם האולטרה, גם בכחול ובאדום) באופן בלעדי למזמינים מהחנות האינטרנטית של סמסונג.
באוקטובר 2023 יצא לאור דגם הגלקסי S23 FE (Fan edition), זהה במראהו ל-S23 הרגיל וכולל קיבולת סוללה גבוהה יותר ומעבד חסכוני יותר בחשמל.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Galaxy S23 | Galaxy S23 | Galaxy S23 | Galaxy S23+ | Galaxy S23+ | Galaxy S23+ | Galaxy S23 Ultra | Galaxy S23 Ultra | Galaxy S23 Ultra |
| צבע | דגם | בלעדי לאונליין | צבע | דגם | בלעדי לאונליין | צבע | דגם | בלעדי לאונליין |
|  | שחור פנטום | לא |  | שחור פנטום | לא |  | שחור פנטום | לא |
|  | קרם | לא |  | קרם | לא |  | קרם | לא |
|  | ירוק | לא |  | ירוק | לא |  | ירוק | לא |
|  | לבנדר | לא |  | לבנדר | לא |  | לבנדר | לא |
|  | גרפיט | כן |  | גרפיט | כן |  | גרפיט עם מסגרת שחורה | כן |
|  | לימון | כן |  | לימון | כן |  | לימון עם מסגרת כסופה | כן |
|  |  |  |  |  |  |  | כחול-שמיים עם מסגרת כסופה | כן |
|  |  |  |  |  |  |  | אדום עם מסגרת שחורה | כן |
מפרט טכני > ערכת שבבים

בניגוד ל-S22, שיצא לאור באזורים מסוימים בעולם (אירופה, חלק מאפריקה ואמריקה הלטינית) עם ערכת השבבים Exynos של סמסונג, מכשירי ה-S23 מגיעים כולם (פרט ל-FE) עם ערכת השבבים Snapdragon 8 Gen 2 for Galaxy מבית קוואלקום. ערכת השבבים כוללת מעבד מתומן ליבות מדגם ARM Cortex-X3 בתדרים משתנים בהתאם לדגם, במעבד גרפי Adreno 740, ובמודם Qualcomm X70. ערכת השבבים פותחה במיוחד עבור סמסונג, וההבדל בינה לבין ה-Snapdragon 8 Gen 2 הרגיל הוא בכך שתדר הבסיס של המעבד הומהר ל-3.36GHz (במקום 3.2), והתדר של המעבד הגרפי הומהר מ-680MHz ל-719MHz.
מפרט טכני > מסך

המכשירים בסדרה מגיעים עם מסך "Dynamic AMOLED 2X" עם תמיכה ב-HDR10+ ובטכנולוגיית מיפוי גוונים דינמי (אנ'). כל הדגמים מגיעים עם חיישן טביעות אצבע על המסך.
| דגם | גודל מסך | רזולוציה | צפיפות פיקסלים | יחס גובה-רוחב | קצב רענון מקסימלי | קצב רענון דינאמי | צורה |
| --- | --- | --- | --- | --- | --- | --- | --- |
| S23 | 6.1 in (155 mm) | 2340×1080 | ~425 ppi | 19.5:9 | 120 הרץ | 48-120 הרץ | פינות מעוגלות, צדדים שטוחים |
| S23+ | 6.6 in (168 mm) | 2340×1080 | ~393 ppi | 19.5:9 | 120 הרץ | 48-120 הרץ | פינות מעוגלות, צדדים שטוחים |
| S23 Ultra | 6.8 in (173 mm) | 3088×1440 | ~500 ppi | 19.3:9 | 120 הרץ | 1-120 הרץ | מרובע, פינות חדות, צדדים קמורים משמאל ומימין |
מפרט טכני > מצלמות

דגמי הגלקסי S23 ו־S23+ מגיעים עם מצלמה בחיישן רחב עם 50 מגה פיקסל, מצלמת טלפוטו עם חיישן 10 מגה פיקסל, ומצלמה אולטרה-רחבה עם חיישן 12 מגה פיקסל. דגם ה-S23 אולטרה מגיע עם חיישן רחב 200MP, שתי מצלמות טלפוטו עם חיישן 10 מגה פיקסל כל אחת, ומצלמה אולטרה-רחבה עם חיישן 12 מגה פיקסל. כל הדגמים מגיעים עם מצלמת סלפי בחיישן 12 מגה פיקסל.
| דגמים | דגמים | גלקסי S23 ו־S23+ | גלקסי S23 אולטרה |
| --- | --- | --- | --- |
| רחבה | נתונים | 50 MP, f/1.8, 24 mm, 1/1.56", Dual Pixel PDAF, OIS | 200 MP, f/1.7, 24 mm, 1/1.3", PDAF, Laser AF, OIS |
| רחבה | דגם | Samsung S5KGN3 | Samsung S5KHP2 |
| אולטרה-רחבה | נתונים | 12 MP, f/2.2, 13 mm, 1/2.55", Dual Pixel PDAF on S23 Ultra | 12 MP, f/2.2, 13 mm, 1/2.55", Dual Pixel PDAF on S23 Ultra |
| אולטרה-רחבה | דגם | Sony IMX564 | Sony IMX564 |
| טלפוטו | נתונים | 10 MP, f/2.4, 70 mm, 1/3.94", PDAF, OIS, 3x optical zoom | 10 MP, f/2.4, 70 mm, 1/3.52", Dual Pixel PDAF, OIS, 3x optical zoom |
| טלפוטו | דגם | Samsung S5K3K1 | Sony IMX754 |
| טלפוטו פריסקופית | נתונים | – | 10 MP, f/4.9, 240 mm, 1/3.52", Dual Pixel PDAF, OIS, 10x optical zoom |
| טלפוטו פריסקופית | דגם | – | Sony IMX754 |
| סלפי | נתונים | 12 MP, f/2.2, 26 mm, 1/3.24", PDAF | 12 MP, f/2.2, 26 mm, 1/3.24", PDAF |
| סלפי | דגם | Samsung S5K3LU | Samsung S5K3LU |
מפרט טכני > קישוריות

כל הדגמים תומכים בקישוריות סלולרית 5G מסוג SA/NSA/Sub6, בקישוריות Wi-Fi מסוג 6E, ובבלוטות' גרסה 5.3.
מפרט טכני > זיכרון ואכסון

דגם ה-S23 מגיע עם זיכרון RAM בגודל 8GB מסוג LPDDR5X SDRAM, ונפחי אכסון של 128, 256, ובאזורים מסוימים גם עם 512 ג'יגה בייט. דגם ה-S23+ מגיע עם זיכרון RAM בגודל 8GB ונפחי אכסון של 256 ו-512GB. דגם ה-S23 אולטרה מגיע עם נפחי זיכרון RAM של 8 ו-12GB ונפחי אכסון של 256, 512 ו-1024GB (1TB).
דגם ה-128GB של ה-S23 הרגיל תומך בתקן Universal Flash Storage בגרסה 3.1, ואילו יתר הדגמים תומכים בגרסה 4.0 הנחשבת למהירה ויעילה יותר.
מפרט טכני > סוללה

דגמי ה-S23, ה-S23+ וה-S23 אולטרה מגיעים עם סוללות בקיבולת של 3900, 4700 ו-5000 מיליאמפר לשעה בהתאמה. דגם ה-FE מגיע עם סוללה בקיבולת 4500 מיליאמפר לשעה.
דגם ה-S23 תומך בטעינה מבוססת שקע USB type C בהספק של עד 25 ואט, בעוד שדגמי ה-S23+ וה-S23 אולטרה תומכים בטעינה של עד 45W בטכנולוגיה אותה סמסונג כינתה "Super Fast Charging 2.0". בנוסף לכך, כלל הדגמים תומכים בטעינה אלחוטית בטכנולוגיית Qi בהספק של עד 15W. יתר על כן, הפלאפון יכול להשתמש בקיבולת הסוללה שלו כדי להטעין בעצמו מכשירים אחרים תומכי Qi (טכנולוגיה אותה סמסונג מכנה "Wireless PowerShare"), בהספק מקסימלי של 4.5W.
מפרט טכני > מערכת הפעלה

דגמי ה-S23 יצאו לאור לראשונה עם מערכת ההפעלה אנדרואיד 13 עם ממשק המשתמש One UI 5.1 מבית סמסונג. המכשירים מגיעים עם מערכת האבטחה Samsung Knox.
סמסונג הכריזה כי תמשיך לתמוך במכשיריה במשך שנים לאחר השחרור, עם תכנון לשחרור עדכוני מערכת הפעלה משמעותיים למסגרת זמן של 4 שנים ועדכוני אבטחה למשך 5 שנים. גרסה 14 של אנדרואיד, הכוללת את ממשק המשתמש One UI 6, יצאה לאור במהלך נובמבר 2023.
מחלוקות > שערוריית הבינה המלאכותית

ב-10 במרץ, משתמש באתר הפורומים Reddit גילה כי סמסונג השתמשה בבינה מלאכותית על מנת "לשפר" את הירח בתמונות בהם מצולם הירח, ברמה בה הירח נראה מזויף ולא טבעי, תוך שימוש בתכונת ה-Scene Optimizer של המצלמה שהוצגה עוד בדגמי S10.
בתגובה, שחררה סמסונג מאמר בו פירטה שבתהליך שיפור התמונות מעורב לא רק ה-Scene Optimizer אלא מספר אלגוריתמי עיבוד תמונה מרובה פריימים, וביניהם "AI Deep Learning" ו-"Super Resolution".
הערות שוליים

↑  Peter, Samsung Galaxy S23 and S23+ arrive with new design, bigger batteries, GSMArena.com (באנגלית אמריקאית)
↑  Axel Metz, Philip BerneContributions from James Rogerson last updated, Samsung Galaxy S23: release date, price, features and everything you need to know, TechRadar, ‏2022-03-19 (באנגלית)
↑  Richard Priday last updated, Samsung Galaxy S23 colors — here are your options, Tom's Guide, ‏2022-11-30 (באנגלית)
↑  Iskra Petrova, Galaxy S23 colors: all the official hues, PhoneArena, ‏2024-01-03 (באנגלית אמריקאית)
↑  Allison Johnson, Samsung’s new “fan editions” of the Galaxy S23, Tab S9, and Buds bring flagship features to lower prices, The Verge, ‏2023-10-03 (באנגלית)
1 2  Specs | Samsung Galaxy S23 Ultra, The Official Samsung Galaxy Site (באנגלית)
↑  Peter, 128GB Samsung Galaxy S23 to use slower UFS 3.1 storage, GSMArena.com (באנגלית אמריקאית)
↑  Galaxy S23 Teardown, iFixit, ‏2023-02-17 (באנגלית)
↑  Samsung Galaxy S23 FE review, GSMArena.com (באנגלית אמריקאית)
↑  Samsung Galaxy S23 Ultra 5G 1TB Green Price in Bahrain | Buy Online, Dukakeen.com (באנגלית אמריקאית)
↑  Victor Hristov, Samsung Galaxy S23 battery life, PhoneArena, ‏2023-03-20 (באנגלית אמריקאית)
↑  SamMobile, Mihai Matei, How many updates will the Samsung Galaxy S23 series get?, SamMobile, ‏2023-02-01 (באנגלית אמריקאית)
↑  עידן בן טובים, זה היה מהר: אנדרואיד 14 כבר הגיע למכשירי סמסונג. הנה מה שחדש, באתר Geektime, ‏1.11.23
↑  Allison Johnson, Samsung’s Moon photos are fake — but so is a lot of mobile photography, The Verge, ‏2023-03-14 (באנגלית)
איתי שמעוני

| --- | --- |
אין תמונה חופשית
 לידה:  24 ביוני 1987 (בן 37) קריית ביאליק, ישראל
 מוקד פעילות:  ישראל 
 עיסוק:  פזמונאי ומלחין
 סוגה:  פופ
 שפה מועדפת:  עברית
 שיתופי פעולה בולטים:  נועה קירל, יהונתן מרגי, רון ביטון, ג'ורדי
 
איתי שמעוני (נולד ב-24 ביוני 1987) הוא פזמונאי ומלחין ישראלי, אשר כתב להיטים רבים עבור אמנים שונים, בהם נועה קירל, יהונתן מרגי ואלה לי להב.
ביוגרפיה

שמעוני נולד וגדל בקריית ביאליק, ולמד בקריית החינוך אורט קריית ביאליק. בשנת 2010, החל ללמוד הלחנה באקדמיה למוסיקה ולמחול בירושלים. ב-2015 עבר להתגורר בלוס אנג'לס. נכון ל-2020, הוא מתגורר ברמת גן.
קריירה

שמעוני כתב בשנת 2019 את הלהיט "פאוץ'" של נועה קירל, יחד עם קירל, רון ביטון, ג'ורדי ודורון מדלי, שזכה בתואר "שיר השנה" של מעריב אונליין והגיע למקום ה-14 במצעד הפזמונים העברי השנתי של גלגלצ ווואלה! NEWS. בהמשך השנה, כתב את השיר "מה יהיה" של יהונתן מרגי, יחד עם מרגי, ג'וני גולדשטיין ושי פינטו, מתוך המיני-אלבום הנושא את אותו השם.
בשנת 2020, כתב יחד עם ג'ורדי ודורון מדלי שיר נוסף עבור נועה קירל, "אם אתה גבר", שהגיע למקום השני במצעד הרשמי של גלגלצ ולמקום ה-21 במצעד הפזמונים העברי השנתי של התחנה. בהמשך השנה, כתב עבור קירל יחד עם רון ביטון וג'ורדי גם את הלהיט "מיליון דולר", בהשתתפות הראפר שחר סאול, שהגיע למקום הראשון במצעדים השבועיים של מדיה פורסט וגלגלצ ולמקום השני והשלישי בהתאמה במצעדי הפזמונים העבריים השנתיים של כאן גימל וגלגלצ ואף זכה בתואר "שיר השנה" של מאקו. בספטמבר של אותה השנה, כתב עבור קירל ויהונתן מרגי את השיר "אמבולנס", יחד עם מבצעיו, לצד רון ביטון, ג'ורדי וסטטיק.
בנובמבר 2020, כתב עבור אלה לי להב את השיר "מה אתה רוצה?", שהגיע למקום הראשון במצעד השבועי של מדיה פורסט. בשנת 2021 כתב את "טיפה" עם שירי מימון.
שירים שכתב או הלחין

| שנה | אמנ\ית | שיר | אלבום |
| --- | --- | --- | --- |
| 2019 | אלין כהן | "Seven Sins" | — |
| 2019 | נועה קירל | "פאוץ'" | — |
| 2019 | יהונתן מרגי | "מה יהיה" | מה יהיה |
| 2020 | נועה קירל | "אם אתה גבר" | — |
| 2020 | נועה קירל בהשתתפות שחר סאול | "מיליון דולר" | — |
| 2020 | אנה זק | "סימן שאנחנו מגזימים" | — |
| 2020 | נועה קירל ויהונתן מרגי | "אמבולנס" | — |
| 2020 | אלה לי להב | "מה אתה רוצה?" | — |
הערות שוליים

↑  מיטל שבח, ‏הניצחון הענק של נועה קירל, באתר ‏מאקו‏, 24 ביולי 2019
1 2  דודי פטימר, ‏מ"יאסו" ועד "קומסי קומסה": המפיקים והמוזיקאים חושפים את הסודות, באתר מעריב אונליין, 9 באוקטובר 2019
↑  דודי פטימר, ‏המנצחים הגדולים במצעד המוזיקה השנתי של מעריב, באתר מעריב אונליין, 29 בספטמבר 2019
↑  מערכת mako מוזיקה, ‏נועה קירל -  אם אתה גבר, באתר ‏מאקו‏, 14 בינואר 2020
↑  ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020
↑  מערכת mako מוזיקה, ‏נועה קירל - מיליון דולר (מארחת את שחר סאול), באתר ‏מאקו‏, 9 ביוני 2020
↑  מערכת mako מוזיקה, ‏שיר השנה תש"פ: "מיליון דולר" של נועה קירל, באתר ‏מאקו‏, 17 בספטמבר 2020
↑  מערכת mako מוזיקה, ‏נועה קירל ויהונתן מרגי - אמבולנס, באתר ‏מאקו‏, 2 בספטמבר 2020
↑  רז ישראלי, עומד בציפיות? האזינו לחדש של אלה לי, באתר ישראל היום, 15 בנובמבר 2020
| --- | --- |
בקרת זהויות :  NLI: 987008096786605171  MusicBrainz: 453c45f0-19eb-4bf5-8aee-a35594d690ce  VIAF: 30158307063106402557   WorldCat (עם VIAF): 30158307063106402557
ליאורה גרוסמן

| --- | --- |

איור, דיוקן עצמי
 לידה:  15 באוקטובר 1966 (בת 58) וילנה, ברה"מ 
 מקום לימודים:  תיכון בן צבי  מכון אבני  בצלאל אקדמיה לאמנות ועיצוב ירושלים 
 תחום יצירה:  איור 
 www.lioragrossman.com
 
ליאורה גרוסמן (נולדה ב-15 באוקטובר 1966 בווילנה, שבליטא) היא מאיירת ישראלית, זוכת עיטור אנדרסן, אוצרת ומרצה, זוכת פרס "הפנקס" לספרות ילדים
קורות חיים

גרוסמן נולדה בשנת 1966 בווילנה, שבליטא לאנה איסקובה (במקור קוזלובסקי) - רופאה, סופרת ועיתונאית בשפה הרוסית, ולאלכסנדר גרוסמן, מהנדס. השם ליאורה הוענק לה במקור, על ידי הוריה הדיסידנטים, שקיבלו רשימה סודית של שמות עבריים באותיות קיריליות ובחרו את השם שסימן להם יותר מכל תקווה ליציאה.
המשפחה עלתה לארץ ב-1971, ואחרי שהות קצרה במרכז קליטה בבאר שבע, עברה לקיראון. גרוסמן למדה בתיכון בן-צבי בקריית אונו. את שירותה הצבאי עשתה ביחידת נתיב, המסופחת למשרד החוץ, ובמקביל למדה אמנות במכון אבני. בשנים 1986-1991 למדה באקדמיה לאמנות ועיצוב בצלאל בירושלים.
בין השנים 2009-1997 הרצתה לסטודנטים באקדמיות מימד, ויטל, שנקר, המכון הטכנולוגי חולון.